REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/68-18

3. april 2018. godine

B e o g r a d

ZAPISNIK

27. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 3. APRILA 2018. GODINE

Sednica je počela u 10.30 časova.

Sednicom je predsedavala Katarina Rakić, predsednik Odbora.

Sednici su prisustvovali članovi Odbora: Jovica Jevtić, dr Vladimir Orlić, Ognjen Pantović, Snežana B. Petrović i Dalibor Radičević.

Sednici su prisustvovali zamenici članova Odbora: Ivan Bauer (zamenik Jasmine Karanac), Krsto Janjušević (zamenik Dragana Jovanovića), Olivera Pešić (zamenik Ivane Stojiljković) i dr Danijela Stojadinović (zamenik Stefane Miladinović).

Sednici nisu prisustvovali članovi Odbora: Dragan Vesović, Nenad Konstantinović, Zoran Milekić, Marina Ristić, Aleksandar Stevanović, Novica Tončev i Goran Ćirić, niti njihovi zamenici.

Odbor je, jednoglasno, u skladu sa predlogom predsednika Odbora usvojio sledeći:

D n e v n i r e d

1. Utvrđivanje ispravke amandmana Odbora na član 5. Predloga zakona o nacionalnoj infrastrukturi geoprostornih podataka.

Prva tačka dnevnog reda – **Utvrđivanje ispravke amandmana Odbora na član 5.** Predloga zakona o nacionalnoj infrastrukturi geoprostornih podataka

Na predlog predsednika Odbora, jednoglasno, je usvojena ispravka amandmana Odbora na član 5. Predloga zakona, koji je podnet 2. aprila 2018. godine, da se i ukupan broj članova Saveta NIGP- a sa 17 članova poveća na 18 članova.

**AMANDMAN**

U članu 5. stav 1. Predloga zakona reči: ,,17 članova“ zamenjuju se rečima: ,,18 članova“.

U stavu 4. dodaje se tačka 17) koja glasi:

,,17) predstavnik kancelarije nadležne za poslove e-uprave. “.

**O b r a z l o ž e nj e**

S obzirom da je Vlada Republike Srbije donela Uredbu o formiranju Kancelarije za informacione tehnologije i elektronsku upravu, neophodno je da i predstavnik kancelarije nadležne za poslove e-uprave bude član Saveta NIGP-a, tako da Savet sada ima 18 članova.

Na sednici Odbora vođen je tonski zapis.

Sednica je zaključena u 10.40 časova.

SEKRETAR ODBORA PREDSEDNIK ODBORA

Biljana Ilić Katarina Rakić